**ΠΑΡΕΑ ΜΕ ΤΟ ΔΕΝΤΡΟ ΜΟΥ**

**ΗΛΙΚΙΑ**

( άραγε τι ηλικία να έχει το δέντρο σας;)

Πολύ απλά, τοποθετώντας την μετροταινία στο δέντρο κάθετα, σε ύψος 1.50 μ. από το έδαφος. Μέτρα την περιφέρεια του σε αυτό το ύψος. Διαίρεσε το αποτέλεσμα με το 2,5.)

**ΥΨΟΣ**

(μπορείτε να υπολογίσετε το ύψος του δέντρου σας;)

Εύκολα, εάν γνωρίζετε το ακριβές ύψος κάποιου από την ομάδα σας. Εάν λοιπόν απομακρύνετε το άτομο με το ακριβές ύψος και πάρετε ένα κλωναράκι, μικρό ξύλο, χάρακα ή ότι άλλο έχετε μαζί σας και μέσα από αυτό δείτε τον φίλο σας. Τώρα δεν έχετε παρά να μετρήσετε πόσες φορές αυτό χωράει στο δέντρο σας. Η άθροιση της πράξης μας δείχνει το κατά προσέγγιση ύψος του δέντρου.

**ΣΚΑΡΦΑΛΩΜΑ ΣΤΟ ΔΕΝΤΡΟ**

(βρείτε τρόπο να ανέβει έστω και για λιγάκι κάποιος από την ομάδα σας, πάνω στο δέντρο, και δώστε του μια ομαδική αγκαλιά. Όσο περισσότεροι ανέβουν, τόσο καλύτερα….θα αισθανθούν)

**ΑΝΑΓΛΥΦΟ ΑΠΟΤΥΠΩΜΑ**

(τοποθέτηστε ένα Α4 πάνω στον κορμό του δέντρου και βάζοντας πλάγια το μολύβι, σκιάστε τον κορμό. Έτσι θα αποτυπωθεί πάνω στο χαρτί σας το ανάγλυφο του)

**ΑΦΗ**

(άγγιξτε, χαίδεψτε το ανάγλυφο του δέντρου σας, τις σχισμές, τα ανοίγματα, την επιφάνεια του κορμού, τα κλαδιά, τα φύλλα του….Εάν κλείσετε τα μάτια θα ενεργοποιηθούν περισσότερες αισθήσεις. Είναι έτσι;)

**ΙΣΤΟΡΙΑ ΤΟΥ ΔΕΝΤΡΟΥ**

(Βάλτε απαλά το αυτί σας στον κορμό του δέντρου, κάντε ησυχία, χαλαρώστε και πάρτε βαθιές και αργές αναπνοές. Συγκεντρωθείτε και ακούστε την ιστορία του. Σίγουρα κάτι έχει να σας πει)

**ΠΟΙΗΜΑ ΓΙΑ ΤΟ ΔΕΝΤΡΟ**

(δημιουργήστε ένα μικρό ποίημα για το δέντρο σας, γράφοντας ο καθένας από την ομάδα μια μικρή φράση και συνθέτοντας τες όλες μαζί σε ένα ενιαίο ποίημα)